Source: http://www.e-dimosio.gr/dimosio/%CE%B7%CE%BB%CE%B5%CE%BA%CF%84%CF%81%CE%BF%CE%BD%CE%B9%CE%BA%CE%AE-%CE%B4%CE%B9%CE%B1%CF%83%CF%8D%CE%BD%CE%B4%CE%B5%CF%83%CE%B7-%CE%BF%CE%B1%CE%B5%CE%B4-%CE%BF%CF%84%CE%B1/
Timestamp: 2014-07-31 05:20:59+00:00
Document Index: 327446

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Ηλεκτρονική διασύνδεση ΟΑΕΔ - ΟΤΑ | e-dimosio.gr
Αρχική / Δημόσιο / Ηλεκτρονική διασύνδεση ΟΑΕΔ – ΟΤΑ	Ηλεκτρονική διασύνδεση ΟΑΕΔ – ΟΤΑ
9 Δεκεμβρίου, 2011 |Δημόσιο Ξεκινά σύμφωνα με το υπουργείο Εργασίας η ηλεκτρονική διασύνδεση του ΟΑΕΔ με τους ΟΤΑ, όπως αποκάλυψε -με έγγραφό του που διαβιβάστηκε στη Βουλή, ο αρμόδιος υπουργός Γιώργος Κουτρουμάνης. Η πιλοτική εφαρμογή του προγράμματος θα αρχίσει από την Αλόννησο και τη Σκιάθο.
Η διασύνδεση με το κεντρικό πληροφορικό σύστημα του ΟΑΕΔ θα γίνει μέσω του θεσμού του «Ηλεκτρονικού Ανταποκριτή», με έμφαση στις νησιωτικές και άλλες απομακρυσμένες περιοχές της χώρας, ώστε να μη χρειάζεται να επιβαρύνονται οι πολίτες με άσκοπες μετακινήσεις. Αν η ανταπόκριση των ΟΤΑ είναι ικανοποιητική, αναφέρει ο υπουργός Εργασίας, θα δημιουργηθούν επιπλέον σημεία εξυπηρέτησης του πολίτη για μια σειρά διαδικασίες που αφορούν τον Οργανισμό.
Όπως είπε, σήμερα μια σειρά από διαδικασίες μπορούν να γίνουν μέσω Ίντερνετ όπως, για παράδειγμα, ο έλεγχος και η καταβολή των οικογενειακών επιδομάτων. Ο υπουργός αναφέρει περαιτέρω ότι στις τοπικές υπηρεσίες του ΟΑΕΔ δεν υπάρχει πλέον ταμείο και όλες οι εκταμιεύσεις και πληρωμές γίνονται ηλεκτρονικά αποκλειστικά μέσω τραπεζικών λογαριασμών. Αποκλειστικά με ηλεκτρονικό τρόπο γίνονται και όλες οι αιτήσεις για συμμετοχή σε προγράμματα.
«Στόχος μας είναι η μείωση της αναγκαιότητας για προσέλευση των πολιτών τουλάχιστον κατά 40% την επόμενη διετία, αν ανταποκριθούν και οι άλλες υπηρεσίες του δημόσιου τομέα στους ρυθμούς μας», σημειώνει ο Γ. Κουτρουμάνης και προσθέτει ότι «αυτό είναι και το κλειδί για τη μείωση των αναγκών σε προσωπικό πρώτης γραμμής, το οποίο σήμερα στην πλειονότητά του δίνει μια μεγάλη καθημερινή μάχη με τα προβλήματα».
Ο υπουργός ενημερώνει επιπλέον ότι μέχρι το τέλος του 2011 θα έχει ολοκληρωθεί και η ανάπτυξη του νέου «πόρταλ» του ΟΑΕΔ, με βασικό σκοπό τη διευκόλυνση της σύζευξης προσφοράς και ζήτησης εργασίας μέσω ενός σύγχρονου και λειτουργικού δικτύου καταχωρήσεων έγκυρων για την αποτελεσματικότερη αναζήτηση εργασίας.
Tagged Δημόσιο Διεδωσέ τοTweet Σχετικά Αρθρα
Δημιουργία Ακαδημίας για το Λιμενικό Σώμα
Εφορία: Δίνει παράταση για δικαιολογητικά
Γενική απεργία προκήρυξαν ΓΣΕΕ – ΑΔΕΔΥ
Τελευταία Αρθρα ΜΠΣ: «Λογιστική και Έλεγχος Δημοσίων Οργανισμών και Επιχειρήσεων» στο Πανεπιστήμιο Πειραιώς30 Ιουλίου, 2014Eνημερωτική εκδήλωση στο Ηράκλειο για το πρόγραμμα του ΟΑΕΔ ΤΟΠΕΚΟ-ΤΟΠΣΑ30 Ιουλίου, 2014Πρόγραμμα ΤΟΠΕΚΟ στην Δράμα: Ημερίδα με θέμα «Στόχος η δουλειά»30 Ιουλίου, 2014Συμπόσιο Μελισσοκομίας στην Ερμούπολη Σύρου30 Ιουλίου, 2014400 θέσεις ΠΕ εφοριακών στη Γενική Γραμματεία Δημόσιων Εσοδων30 Ιουλίου, 2014	Δημοφιλείς ΚατηγορίεςΟρισμένου Χρόνου